ডাব্লিউডাব্লিউই

ওয়ার্ল্ড রেসলিং এন্টারটেইনমেন্ট, ডি/বি/এ ডাব্লিউডাব্লিউই হচ্ছে একটি মার্কিন সমন্বিত মিডিয়া এবং বিনোদন সংস্থা, যা মূলত পেশাদারি কুস্তির জন্য পরিচিত। ডাব্লিউডাব্লিউই চলচ্চিত্র, ফুটবল এবং বিভিন্ন অন্যান্য ব্যবসায় উদ্যোগসহ বেশ কয়েকটি ক্ষেত্রে কাজ করে।

ডাব্লিউডাব্লিউই নামটি পেশাদারি কুস্তি প্রচারণাকেও বোঝায়, যা ১৯৫২ সালে জেস ম্যাকম্যান এবং টুটস মোন্ট দ্বারা ক্যাপিটল রেসলিং কর্পোরেশন নামে প্রতিষ্ঠিত হয়েছিল। ২০১৯ সালের হিসাব অনুযায়ী, এটি বিশ্বের বৃহত্তম রেসলিং প্রচারণা কোম্পানি; যা প্রতিবছর ৫০০টিরও বেশি অনুষ্ঠানের আয়োজন করে থাকে। এই সংস্থার সকল কর্মকর্তাদের বিশ্বব্যাপী ভ্রমণের ওপর ভিত্তি করে বিভক্ত করা হয়েছে এবং ১৫০টিরও বেশি দেশে প্রায় ৩৬ মিলিয়ন দর্শক এই কোম্পানির কার্যক্রম অনুসরণ করে থাকে। এই সংস্থার গ্লোবাল সদর দপ্তরটি কানেটিকাটের স্ট্যামফোর্ডে অবস্থিত; এছাড়াও সারা বিশ্বের বড় বড় শহরে এই সংস্থার কার্যালয় রয়েছে।

অন্যান্য পেশাদার রেসলিং প্রচারণার মতো, ডাব্লিউডাব্লিউইর অনুষ্ঠানগুলো বৈধ প্রতিযোগিতা নয়, তবে খাঁটি বিনোদন-ভিত্তিক, কাহিনীরেখা, স্ক্রিপ্টযুক্ত এবং পূর্ব নির্ধারিত ম্যাচসমৃদ্ধ, যদিও এসকল ম্যাচে প্রায়ই এমন পদক্ষেপ অন্তর্ভুক্ত থাকে যা কুস্তিগীরদের আঘাত, এমনকি যদি না সঠিকভাবে সঞ্চালন না করলে মৃত্যু ঝুঁকিতে ফেলতে পারে। অ্যাথলেটিক কমিশন থেকে শুল্ক এড়াতে, ১৯৮৯ সালে ডাব্লিউডাব্লিউইর মালিক ভিন্স ম্যাকম্যান এই সংস্থাটিকে সর্বপ্রথম প্রকাশ্যে নিজ অধীনস্থ সংস্থা হিসেবে ঘোষণা করেছিলেন। ১৯৮০-এর দশক থেকে, ডাব্লিউডাব্লিউই প্রতিযোগিতামূলক খেলাধুলা এবং নাটকীয় আবহের মাধ্যমে তাদের কার্যক্রমকে ক্রীড়া বিনোদন হিসাবে অভিহিত করে।

এই সংস্থাটির সংখ্যাগরিষ্ঠ মালিক হলেন এর সভাপতি এবং প্রধান নির্বাহী কর্মকর্তা ভিন্স ম্যাকম্যান; যিনি এই সংস্থার বকেয়া স্টকের ৪২% এবং ভোটদানের ৮৩% ক্ষমতার অধিকারী।

১৯৮০ সালের ২১শে ফেব্রুয়ারিতে গঠিত বর্তমান সত্তাটি পূর্বে টাইটান স্পোর্টস ইনকর্পোরেটেড নামে পরিচিত ছিল, যা একই বছর ম্যাসাচুসেট্‌সের সাউথ ইয়ারমাউথে প্রতিষ্ঠিত হয়েছিল। এটি ১৯৮২ সালে ওয়ার্ল্ড রেসলিং ফেডারেশনের সাথে সংযুক্ত সংস্থা ক্যাপিটল রেসলিং কর্পোরেশন লিমিটেডের সকল বিষয়বস্তু অর্জন করেছিল। এই সংস্থার নাম ১৯৯৮ সালে টাইটান হতে পরিবর্তন করে ওয়ার্ল্ড রেসলিং ফেডারেশন, ১৯৯৯ সালে ওয়ার্ল্ড রেসলিং ফেডারেশন এন্টারটেনমেন্ট এবং ২০০২ সালে ওয়ার্ল্ড রেসলিং এন্টারটেনমেন্ট রাখা হয়েছে। ২০১১ সাল হতে, এই সংস্থাটি আনুষ্ঠানিকভাবে নিজেদের ডাব্লিউডাব্লিউই হিসেবে পরিচয় প্রদান করে থাকে; যদিও এই সংস্থার মূল নামের কোন পরিবর্তন করা হয়নি।

সংস্থার ইতিহাস

টাইটান স্পোর্টসের পূর্বে (১৯৫২–১৯৮০)

১৯৫২ সালে রডরিক জেমস "জেস" ম্যাকম্যান এবং টুটস মোন্ট ক্যাপিটল রেসলিং কর্পোরেশন লিমিটেড (সিডাব্লিউসি) প্রতিষ্ঠা করেছিলেন, যেটি ১৯৫৩ সালে ন্যাশনাল রেসলিং এলায়েন্সে (এনডাব্লিউএ) যোগদান করেছিল। জেস ম্যাকম্যান, যিনি একজন সফল বক্সিং প্রবর্তক ছিলেন, ১৯২৬ সালে টেক্স রিকার্ডের সাথে কাজ শুরু করেছিলেন। রিকার্ডের সহায়তায় তিনি তৃতীয় মেডিসন স্কয়ার গার্ডেনে বক্সিং এবং রেসলিংয়ের প্রচার শুরু করেছিলেন।

১৯৫৪ সালের নভেম্বর মাসে, জেস ম্যাকম্যান মারা যান এবং মোন্টের অন্যতম সহযোগী রে ফ্যাবিয়ানি, ম্যাকম্যানের ছেলে ভিনসেন্ট জেমসকে এই সংস্থার সাথে যুক্ত করেন। কিশোর ম্যাকম্যান এবং মোন্ট খুব শীঘ্রই সফলতার সম্মুখীন হন এবং জনবহুল উত্তর-পূর্ব মার্কিন যুক্তরাষ্ট্রে তাদের আধিপত্যের কারণে, শীঘ্রই এনডাব্লিউএ-এর বুকিংয়ের প্রায় ৭০% অধিকার অর্জন করেছিলেন। ১৯৬৩ সালে, ম্যাকম্যান এবং মোন্ট নেচার বয় বাডি রজার্সের এনডাব্লিউএ ওয়ার্ল্ড হেভিওয়েট চ্যাম্পিয়নশিপ ধারণ করা নিয়ে এনডাব্লিউএ-এর সাথে একটি মামলা নিয়ে বিতর্কের সম্মুখীন হয়েছিল। উভয় ব্যক্তিই প্রতিবাদ করে এই সংস্থাটি ছেড়ে চলে যান এবং এর পরবর্তীতে তারা ডাব্লিউডাব্লিউডাব্লিউএফ গঠন করেন। মোন্ট ১৯৬০-এর দশকের শেষের দিকে ক্যাপিটল ছেড়ে চলে যান এবং যদিও ভিন্স ম্যাকম্যান সিনিয়র এনডাব্লিউএ ছেড়ে দিয়েছিলেন, পরবর্তীতে তিনি পুনরায় সেখানে যোগদান করেন।

টাইটান স্পোর্টস (১৯৮০–১৯৯৩)

ভিনসেন্ট জে ম্যাকম্যানের পুত্র, ভিনসেন্ট কে. ম্যাকম্যান এবং তাঁর স্ত্রী লিন্ডা ম্যাকম্যান ১৯৮০ সালে ম্যাসাচুসেট্‌সের দক্ষিণ ইয়ারমাউথে টাইটান স্পোর্টস প্রতিষ্ঠা করেন। ১৯৮০ সালের ২১শে ফেব্রুয়ারি তারিখে, এই সংস্থাটি কেপ কড কোলিজিয়াম অফিসে সংযুক্ত করেছিল। ছোট ম্যাকম্যান ১৯৮২ সালে তার বাবার কাছ থেকে ক্যাপিটল ক্রয় করে কার্যকরভাবে সংস্থাটির সকল নিয়ন্ত্রণ দখল করেছিলেন। অতঃপর তিনি ডাব্লিউডাব্লিউএফ-কে দেশে প্রিমিয়ার রেসলিং প্রচারণার দিকে চালিত করার প্রচেষ্টা করেছিলেন এবং শেষ পর্যন্ত বিশ্বজুড়ে তিনি একটি সম্প্রসারণ প্রক্রিয়া শুরু করেছিলেন, যা কুস্তির ব্যবসায়ের আমুল পরিবর্তন সাধিত করেছিল।

১৯৮৩ সালে এনডাব্লিউএ-এর বার্ষিক বৈঠকে ম্যাকম্যানেরা (ভিন্স ও লিন্ডা) এবং প্রাক্তন ক্যাপিটল কর্মচারী জিম বার্নেট এই সংস্থা (এনডাব্লিউএ) হতে নিজেদের প্রত্যাহার করেছিলেন। ম্যাকম্যান পুরো মার্কিন যুক্তরাষ্ট্র জুড়ে সিন্ডিকেটেড টেলিভিশনে ডাব্লিউডাব্লিউএফ প্রোগ্রামিংয়ের কাজও করেছিলেন। এটি অন্যান্য প্রচারণা সংস্থাগুলোকে রাগিয়ে তুলেছিল এবং বিভিন্ন কুস্তি প্রচারণার সু-প্রতিষ্ঠিত সীমানাকে সীমিত করে দিয়ে টেরিটরি সিস্টেমটি শেষ করে, যা ১৯৪০-এর দশকে এনডাব্লিউএ-এর প্রতিষ্ঠার পর থেকে চলমান ছিল। এছাড়া, এই সংস্থাটি তাদের প্রতিদ্বন্দ্বী প্রচারকদের কাছ থেকে বেশ কয়েকজন প্রতিযোগী সুরক্ষিত করার মাধ্যমে বিজ্ঞাপন, টেলিভিশন লেনদেন এবং টেপ বিক্রয় দ্বারা তাদের আয়ের পরিমাণ বাড়িয়ে তুলেছিল।

আমেরিকান রেসলিং এসোসিয়েশনের (এডাব্লিউএ) প্রতিভা হাল্ক হোগানকে নিয়োগের মাধ্যমে ম্যাকম্যান দর্শকের উল্লেখযোগ্য আকর্ষণ অর্জন করেছিলেন, বিশেষত রকি ৩ চলচ্চিত্রে হাল্ক হোগানের উপস্থিতির জন্য তিনি কুস্তির বাইরেও জনপ্রিয়তা অর্জন করেছিলেন। ম্যাকম্যান রডি পাইপারকে হোগানের প্রতিদ্বন্দ্বী হিসাবে এই সংস্থার জন্য স্বাক্ষর করেছিলেন এবং তার পরেই জেসি ভেনচুরা ঘোষক হিসাবে ঘোষণা করেন। জিমি স্নুকা, ডন মুরাকো, দি আয়রন শেখ, নিকোলাই ভলকফ, জাঙ্কিয়ার্ড ডগ, পল অর্নডর্ফ, গ্রেগ ভ্যালেন্টাইন এবং রিকি স্টিমবোটের মতো কুস্তীগিরেরা উক্ত সময়ে সংস্থায় যোগ দিয়েছিলেন। পরবর্তীতে ডাব্লিউডাব্লিউএফ-এ যোগ দেবেন এমন অনেক কুস্তীগির ছিলেন প্রাক্তন এডাব্লিউএ বা এনডাব্লিউএ-এর প্রতিভা।

ডাব্লিউডাব্লিউএফ পুরো দেশব্যাপী ভ্রমণের এমন একটি সফরের উদ্যোগ করেছিল, যাতে একটি বিশাল মূলধন বিনিয়োগের প্রয়োজন হয়েছিল;যার ফলস্বরূপ ডাব্লিউডাব্লিউএফ-কে আর্থিক পতনের পথে নিয়ে গিয়েছিল। উক্ত সময়ে, ম্যাকম্যানের ভবিষ্যত পরীক্ষাটি তার গ্রাউন্ডব্রেকিং ধারণা, রেসলম্যানিয়ার সাফল্য বা ব্যর্থতায় ওপর নির্ভর করে। রেসলম্যানিয়া একটি বড় সাফল্য অর্জন করেছিল এবং পেশাদার কুস্তির সুপার বোল হিসাবে পরিচিতি লাভ করেছিল (যা এখনও রয়েছে)। উত্তর আমেরিকায় রেসলিং সুপারকার্ডের ধারণাটি নতুন কিছু ছিল না; এনডাব্লিউএ কয়েক বছর পূর্বে স্টারকেড শুরু করেছিল। ম্যাকম্যান রেসলম্যানিয়াকে অন্যান্য সুপারকার্ড থেকে আলাদা করার জন্য তিনি যারা কখনো কুস্তি দেখেননি তাদের জন্য সহজলভ্য করেছিলেন। তিনি মি. টি, মুহাম্মদ আলী এবং সিন্ডি লপারের মতো সেলিব্রিটিদের অনুষ্ঠানে অংশ নেওয়ার জন্য আমন্ত্রণ জানিয়েছিলেন, পাশাপাশি সম্প্রচারের জন্য এমটিভির সাথে একটি চুক্তি স্বাক্ষর করেছিলেন। জনপ্রিয় সংস্কৃতি এবং পেশাদার কুস্তির ক্রস-প্রচারের কারণে এই সংস্থার অনুষ্ঠান এবং জনপ্রিয়তা রক 'এন' রেসলিং কালনেকশন শব্দটিকে জনপ্রিয় করে তুলেছিল।

ডাব্লিউডাব্লিউএফ-এর ব্যবসা পরবর্তী কয়েক বছর ধরে ম্যাকম্যান এবং তার বেবিফেস নায়ক হাল্ক হোগানের দ্বারা উল্লেখযোগ্যভাবে প্রসারিত হয়েছিল। ১৯৮৫ সালে এনবিসিতে স্যাটারডে নাইট'স মেইন ইভেন্ট প্রথমবারের মতো প্রকাশের মাধ্যমে এক নতুন সূচনা হয়েছিল, যার ফলে পেশাদার কুস্তিটি ১৯৫০-এর দশকের পর থেকে নেটওয়ার্ক টেলিভিশনে প্রচারিত হয়েছিল, যেখানে নতুনভাবে বিলুপ্ত ডুমন্ট টেলিভিশন নেটওয়ার্ক ভিন্স ম্যাকম্যান সিনিয়রের ক্যাপিটল রেসলিং কর্পোরেশনের ম্যাচ সম্প্রচার করেছিল। ১৯৮৭ সালে পন্টিয়াক সিলভারডোমে রেসলম্যানিয়া ৩ অনুষ্ঠানের সাথে ১৯৮০-এর "রেসলিং বুম" শীর্ষে উঠেছিল, সে অনুষ্ঠানে ৯৩,১৭৩ জন উপস্থিতির মাধ্যমে একটি রেকর্ড করেছিল, যা রেসলম্যানিয়া ৩২ পর্যন্ত ২৯ বছর যাবত অটুট ছিল। রেসলম্যানিয়া ৩-এর মূল অনুষ্ঠানে অনুষ্ঠিত ডাব্লিউডাব্লিউএফ চ্যাম্পিয়ন হাল্ক হোগান এবং আন্দ্রে দি জিয়ান্টের মধ্যকার ম্যাচটির পুনঃম্যাচ ১৯৮৮ সালের দ্য মেইন ইভেন্ট ১-এ অনুষ্ঠিত হয়েছিল এবং এই অনুষ্ঠানটি ৩৩ মিলিয়ন মানুষ দেখেছিল, যা উত্তর আমেরিকার টেলিভিশনের ইতিহাসে সর্বাধিক দেখা কুস্তি ম্যাচ।

১৯৮৫ সালে, টাইটান তার অফিস কানেটিকাটের স্ট্যামফোর্ডে স্থানান্তরিত করেছিল, যদিও বর্তমান ভবনটি ১৯৮১ সালে নির্মিত হয়েছিল। পরবর্তীতে, ১৯৮৭ সালে একটি নতুন টাইটান স্পোর্টস (মূলত ডাব্লিউডাব্লিউএফ) প্রতিষ্ঠা করা হয়েছিল এবং ১৯৮৮ সালের ফেব্রুয়ারি মাসে, ম্যাসাচুসেট্‌সের অফিসের সাথে একীভূত করা হয়েছিল।

নতুন প্রজন্ম (১৯৯৩–১৯৯৭)

১৯৯২ সালে স্টেরয়েডের অপব্যবহার এবং বিতরণের অভিযোগে ডাব্লিউডাব্লিউএফ ক্ষতির সম্মুখীন হয়েছিল। এর পরের বছর ডাব্লিউডাব্লিউএফ-এর বেশ কয়েকজন কর্মচারী সংস্থাটির বিরুদ্ধে যৌন হয়রানির অভিযোগ তোলে। ম্যাকম্যানকে অবশেষে বহিষ্কার করা হয়েছিল, কিন্তু এই অভিযোগগুলো ডাব্লিউডাব্লিউএফ-এর জন্য খারাপ গণসংযোগ বয়ে এনেছিল এবং সামগ্রিকভাবে সংস্থাটির ওপর বিরুপ প্রভাব ফেলে। স্টেরয়েড বিচারটি উক্ত সময়ে সংস্থাটির প্রায় ৫ মিলিয়ন ডলারের ক্ষতির কারণ হয়ে দাঁড়িয়েছিল। এটি বেশ কয়েকজন ডাব্লিউডাব্লিউএফ কুস্তিগীরকে প্রতিযোগিতামূলক ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) প্রতিযোগিতায় যোগদান করতে অনুপ্রাণিত করেছিল, যার মধ্যে ১৯৮০-এর দশকের বেবিফেস নায়ক হাল্ক হোগানের পাশাপাশি শন মাইকেলস, ডিজেল, রেজার র‍্যামন, ব্রেট হার্ট এবং দ্য আন্ডারটেকার সমন্বিত "নতুন প্রজন্ম" খ্যাত অল্প বয়সের কুস্তিগীরেরা ছিলেন।

১৯৯৩ সালের জানুয়ারি মাসে, ডাব্লিউডাব্লিউএফ মানডে নাইট র নামে তাদের সাপ্তাহিক অনুষ্ঠানের অভিষেক করেছিল। ১৯৯৯ সালের সেপ্টেম্বর মাসে, ডাব্লিউসিডাব্লিউ তাদের নিজস্ব সোমবার রাতের অনুষ্ঠান, মানডে নাইট্রোর মাধ্যমে এই সংস্থাকে পাল্টা জবাব দেয়, যা একই সময় স্লটের "র" (Raw) হিসাবে প্রচারিত হতো। দুটি অনুষ্ঠান ১৯৯৬ সালের মধ্যাংশ পর্যন্ত পরবর্তী রেটিং প্রতিযোগিতায় ("সোমবার নাইট ওয়ার্স" নামে পরিচিত) অবধি বিজয় বাণিজ্য করেছে। অতঃপর নাইট্রো প্রায় দুই বছর ধরে রেটিং আধিপত্য বজায় রেখেছিল, যেটি নিউ ওয়ার্ল্ড অর্ডার (এনডাব্লিউএ) প্রবর্তন দ্বারা প্রসারিত হয়েছিল, এটি ডাব্লিউডাব্লিউএফের প্রাক্তন কুস্তীগির হাল্ক হোগান, স্কট হল (প্রাক্তন রেজার র‍্যামন) এবং কেভিন ন্যাশের (প্রাক্তন ডিজেল) নেতৃত্বে প্রতিষ্ঠিত হয়েছিল।

দি অ্যাটিটিউড এরা (১৯৯৭–১৯৯৮)

এই সময়কালেও সোমবার রাতের যুদ্ধ র ইজ ওয়ার এবং ডাব্লিউসিডাব্লিউর নাইট্রোর মধ্যে অব্যাহত ছিল, ডাব্লিউডাব্লিউএফ একটি পরিবার-বান্ধব পরিবেশন থেকে নিজেদের আরও বেশি বয়স্ক-ভিত্তিক পরিবেশন হিসাবে রূপান্তরিত করে, এটি অ্যাটিটিউড এরা হিসাবে পরিচিত ছিল। এই যুগের নেতৃত্বে ছিলেন ডাব্লিউডাব্লিউএফ-এর ভিপি শেন ম্যাকম্যান (মালিক ভিন্স ম্যাকম্যানের ছেলে) এবং প্রধান লেখক ভিন্স রুশো।

১৯৯৭ সালের শেষ অবধি ম্যাকম্যান মন্ট্রিল স্ক্রুজব নামে বাস্তবজীবনে একটি বিতর্কের সম্মুখীন হয়েছিল; যেটি এই কোম্পানি হতে ব্রেট হার্টের বিতর্কিত বিদায়ের মাধ্যমে সংগঠিত হয়েছিলেন। এটি অ্যাটিটিউড এরা প্রবর্তনের পাশাপাশি ম্যাকম্যানের টেলিভিশন পর্দার চরিত্র "মিস্টার ম্যাকম্যান" তৈরির একাধিক কারণের মধ্যে অন্যতম হিসাবে প্রমাণিত হয়েছিল।

মন্ট্রিল স্ক্রুজবের পূর্বে সংগঠিত ১৯৯৭ সারভাইভার সিরিজের পূর্বে, ডাব্লিউডাব্লিউএফ ডাব্লিউসিডাব্লিউ-এর বেশ কয়েকজন প্রাক্তন কুস্তীগিরদের কোম্পানিতে নিয়োগ দিয়েছিল; যার মধ্যে স্টোন কোল্ড স্টিভ অস্টিন, ম্যানকাইন্ড এবং ভ্যাডার অন্যতম ছিল। ১৯৯৬ সালে, কিং অফ দ্য রিং টুর্নামেন্টের ফাইনালে জ্যাক রবার্টসকে পরাজিত করার অল্পকাল পরেই বিরোধী নায়ক (অস্টিন ৩:১৬) হিসাবে প্রচারিত হওয়া সত্ত্বেও অস্টিনকে ধীরে ধীরে কোম্পানির নতুন মুখ হিসাবে প্রচার করা হয়েছিল।

তথ্যসূত্র

বহিঃসংযোগ

 
 
 
 

		

১৯৮০-এ প্রতিষ্ঠিত
মার্কিন যুক্তরাষ্ট্রের বিনোদন কোম্পানি
ডাব্লিউডাব্লিউই
মার্কিন যুক্তরাষ্ট্রের গণমাধ্যম প্রতিষ্ঠান
ন্যাশানাল রেসলিং অ্যালায়েন্সের সদস্য
ক্রীড়া বিনোদন
মার্কিন যুক্তরাষ্ট্রের গণমাধ্যম কোম্পানি